section_heading: Radnja
paragraph_text: Meadowin nogometni trener, Don Hauser, zbog uspjeha koji ostvaruje na terenu omiljen je među očevima djevojaka iz njegove momčadi uključujući Tonyja Soprana, Artieja Bucca i Silvija Dantea. Tri oca nakon još jedne pobjede pozivaju Hausera u Bada Bing na piće. Međutim, The Star Ledger ubrzo izvještava da Hauser preuzima dužnost trenera na Sveučilištu Rhode Islanda, a očevi iz mafije ga pokušaju zastrašiti tako da ostane na svojem starom položaju. Paulie pred trenerovu kuću dostavlja ogromni televizor i inzistira da ga ovaj uzme. Christopher vraća trenerova "izgubljenog psa" nakon što ga je prethodno sam ukrao.